**AIŠKINAMASIS RAŠTAS**

**PRIE KLAIPĖDOS MIESTO SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2013 M. LAPKRIČIO 28 D. SPRENDIMO NR. T2-300 „DĖL VIETINĖS RINKLIAVOS UŽ LEIDIMO ĮRENGTI IŠORINĘ REKLAMĄ KLAIPĖDOS MIESTO SAVIVALDYBĖS TERITORIJOJE IŠDAVIMĄ NUOSTATŲ PATVIRTINIMO“ PAKEITIMO“**

**1. Sprendimo projekto esmė, tikslai ir uždaviniai.**

Sprendimo projektu siūlome pakeisti Vietinės rinkliavos už leidimo įrengti išorinę reklamą Klaipėdos miesto savivaldybės teritorijoje išdavimą nuostatų (toliau – Nuostatai) 25.6 papunktį, kuriame nustatyta, kad už leidimo įrengti išorinę reklamą išdavimą vietinė rinkliava netaikoma valstybės ir savivaldybės biudžetinių ir viešųjų įstaigų, bendrojo ugdymo mokyklų ir ikimokyklinio ugdymo įstaigų, asociacijų ir politinių partijų įrengtai išorinei reklamai – iškabai ant (prie) pastato, pateikiančiai informaciją apie įstaigą, asociaciją ar partiją.

Sprendimo projektu siūloma nustatyti, kad vietinė rinkliava nebūtų taikoma visai valstybės ir savivaldybės viešųjų ir biudžetinių įstaigų, bendrojo ugdymo mokyklų ir ikimokyklinio ugdymo įstaigų išorinei reklamai, o asociacijoms ir politinėms partijoms – tik iškabai ant (prie) pastato, pateikiančiai informaciją apie įstaigą, asociaciją ar partiją.

**2. Projekto rengimo priežastys ir kuo remiantis parengtas sprendimo projektas.**

Šis sprendimo projektas parengtas atsižvelgiant į kasmet gaunamus valstybės ir savivaldybės viešųjų ir biudžetinių įstaigų, bendrojo ugdymo mokyklų ir ikimokyklinio ugdymo įstaigų prašymus atleisti nuo vietinės rinkliavos už leidimo įrengti išorinę reklamą išdavimą. Pastaraisiais metais Klaipėdos miesto savivaldybės taryba nuo vietinės rinkliavos už leidimo įrengti išorinę reklamą išdavimą atleido šias įstaigas: VšĮ „Mažųjų pasaulis“, VšĮ Klaipėdos specialiąją mokyklą-daugiafunkcį centrą ,,Svetliačiok“, Klaipėdos miesto savivaldybės koncertinę įstaigą Klaipėdos koncertų salę, Lietuvos jūrų muziejų, Klaipėdos Vytauto Didžiojo gimnaziją. Visos šios įstaigos prašė atleisti nuo vietinės rinkliavos už reklaminius įrenginius, kurie nepatenka į iškabos apibrėžimą – stendus, logotipą, jubiliejaus minėjimo dekoraciją.

Sprendimo projektas parengtas vadovaujantis Lietuvos Respublikos vietos savivaldos ir Lietuvos Respublikos rinkliavų įstatymų nuostatomis.

**3. Kokių rezultatų laukiama.**

Priimtas sprendimas, kad vietinė rinkliava nebūtų taikoma visai valstybės ir savivaldybės viešųjų ir biudžetinių įstaigų, bendrojo ugdymo mokyklų ir ikimokyklinio ugdymo įstaigų išorinei reklamai, ne tik iškabai, leis mažinti administracinę naštą.

**4. Sprendimo projekto rengimo metu gauti specialistų vertinimai.**

Neigiamų vertinimų negauta.

**5**. **Išlaidų sąmatos, skaičiavimai, reikalingi pagrindimai ir paaiškinimai.**

Priimtas sprendimas įtakos Klaipėdos miesto savivaldybės biudžetui neturėtų.

**6. Lėšų poreikis sprendimo įgyvendinimui.**

Nėra.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – sumažėjusi administracinė našta.

Neigiamos pasekmės – nėra.

PRIDEDAMA:

1. Nuostatų lyginamasis variantas, 6 lapai.

Finansų skyriaus vedėja Kristina Petraitienė